open-index/open-wikipedia-markdown huggingface dataset:
Arkitekturåret 1816

**Arkitekturåret 1816** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1816.

## Hendelser
* Februar – Carl Ludvig Engel blir utnevnt til arkitekt for gjenoppbyggingen Helsingfors.
* I Paris slås *[[Académie d'architecture]]* sammen med *[[Académie de peinture et de sculpture]]* (Det franske akademi) for å bli École nationale supérieure des beaux-arts, den franske nasjonale kunstskolen.

## Bygninger
* First Church of Christ, Lancaster, Massachusetts, designet av Charles Bulfinch, blir bygget.
* Karlsruhe Stadtkirche (Baden), designet av Friedrich Weinbrenner, blir fullført.
* Den store forbønnskirken i Moskva, tiskrevet Matvey Kazakov eller Ivan Starov, blir fullført.
* Kirken av forbønn til guds aller helligste mor i Khanty-Mansijsk, Russland, designet av Shangin, blir fullført rundt denne tiden.
* Den runde kirken San Francesco di Paola (Napoli) blir fullført.
* St Andrew's Church, Glasgow, Skottland (romersk-katolsk), designet av James Gillespie Graham, blir fullført.
* Wellington Rooms (Liverpool), England, designet av Edmund Aikin, blir fullført.
* Fredericksburg Town Hall and Market Square i Virginia blir fullført.
* Lancaster County Lunatic Asylum i England, designet av Thomas Standen, åpnes.
* South Wing of Sydney Hospital i Australia blir fullført.
* Berkshire Countys tinghus, Lenox, Massachusetts blir fullført.
* Théâtre des Funambules i Paris blir bygget.
* Lord Hill's Column i Shrewsbury, England, designet av Edward Haycock sr og Thomas Harrison, blir fullført.
* Tenantry Column i Alnwick, England, designet av David Stephenson, blir reist.
* *Regent's Bridge*, som krysser Themsen i det sentrale London, tegnet av James Walker, ble åpnet. Broen blir erstattet Vauxhall Bridge i perioden 1895 – 1906.
* Richmond Bridge, crossing the River Liffey i Dublin, Irland, designet av James Savage, åpnes.
* Ha'penny Bridge (Wellington Bridge)som krysser elven Liffey i Dublin, Irland, blir reist.
* Spider Bridge at Falls of Schuylkill in Pennsylvania is erected by ironmakers Josiah White and Erskine Hazard, the first wire-cable suspension bridge in history.
* Design of Bahu Begum ka Maqbara i Faizabad, Uttar Pradesh av Darab Ali Khan.

## Priser
* Prix de Rome: Lucien Van Cleemputte

## Fødsler
* 16. mars - Hermann Willebrand, tysk arkitekt (død 1899)
* 11. juli – Frans-Andries Durlet, belgisk arkitekt og billedhugger (død 1867)
* 9. august – Patrick Keely, irskamerikansk arkitekt basert i Brooklyn (død 1896)
* 13. august - Giuseppe Bernardazzi, sveitsisk arkitekt og maler (død 1891)
* 29. august – Gridley James Fox Bryant, amerikansk arkitekt (død 1899)

## Dødsfall
* Januar – Svend Aspaas, norsk byggmester, arkitekt og kirkebygger (født 1736)
* 3. april – Thomas Machin, engelskfødt kanalbygger og militæringeniør i USA (født 1744)
* 13. juli - Johann Carl Friedrich Dauthe, tysk arkitekt (født 1746)
* 27. juli - Olof Tempelman, svensk arkitekt, professor ved Kunstakademiet fra 1779 (født 1745)

## Referanser


## Eksterne lenker
*
Arashi

**Arashi** (japansk: 嵐, betyr *storm*) er et boyband (en idolgruppe) fra Tokyo i Japan.

Per 2015 hadde de solgt over 30 millioner singeler eller album, og hadde hatt 42 nummer 1-singeler.

## Medlemmer
*Masaki Aiba (相葉 雅紀)
*Jun Matsumoto (松本 潤)
*Kazunari Ninomiya (二宮 和也)
*Satoshi Ohno (大野 智)
*Sho Sakurai (櫻井 翔)

## Diskografi

### Studioalbum
*2001: *[[Arashi No.1 Ichigou: Arashi wa Arashi o Yobu!]]*
*2002: *[[Here We Go!]]*
*2003: *[[How's It Going?]]*
*2004: *[[Iza, Now!]]*
*2005: *[[One (Arashi album)|One]]*
*2006: *[[Arashic]]*
*2007: *[[Time (Arashi album)|Time]]*
*2008: *[[Dream "A" Live]]*
*2010: *[[Boku no Miteiru Fukei]]*

### Samlinger
*2002: *[[Arashi Single Collection 1999–2001]]*
*2004: *[[5x5 The Best Selection of 2002–2004]]*
*2009: *[[All the Best! 1999–2009]]*

## Referanser


## Eksterne lenker
* 
* 
*
Francesco De Bonis

**Francesco De Bonis** (født 14. april 1982 i Isola del Liri) er en italiensk syklist som syklet for det profesjonelle kontinentallaget Serramenti PVC Diquigiovanni-Androni Giocattoli. I 2008 vant han fjerde etappe samt klatretrøyen i  Romandiet rundt. 

27. mai 2010 ble han suspendert i to år av den italienske olympiske komité etter krav fra ICU (Union Cycliste Internationale). Han ble da den første syklisten som ble utestengt etter å ha blitt felt av sitt biologiske pass.

## Meritter som profesjonell syklist

;2008
: Vinner av 4. etappe av Romandiet rundt
: Vinner av klatretrøyen i Romandiet rundt

## Referanser


## Eksterne lenker
*
Reinholdshain (Dippoldiswalde)

**Reinholdshain** er en del av den store kretsbyen Dippoldiswalde i Landkreis Sächsische Schweiz-Osterzgebirge i Sachsen. Før 1. januar 1994 var den også en selvstendig kommune. Reinholdshain ligger omkring 3 km øst for bykjernen. Staatsstraße 190 går gjennom stedet. Rote Weißeritz flyter vest for stedet.

Reinholdshain grenser i nordvest til Malter, i vest til bykjernen Dippoldiswalde, i nord til Oberhäslich, i nordøst til Hirschbach, i øst til Reinhardtsgrimma, i sørvest til Elend, i sør til Oberfrauendorf og i sørøst til Niederfrauendorf.

Reinholdshain ble i 1875 innlemmet som en kommune i Amtshauptmannschaft Dippoldiswalde i kongeriket Sachsen. I 1949 ble kommunen innlemmet i Den tyske demokratiske republikk, og i 1952 ble Reinholdshain en kommune i Kreis Dippoldiswalde. Etter Tysklands gjenforening i 1990 var byen en del av Landkreis Dippoldiswalde, frem til kommunesammenslåingen i 2004.

## Navneformer
Følgende navneformer for stedet er registrert siden 1445:

* 1445: Reinolczhain
* 1503: Rayneshaym
* 1504: Reinnertzhayn
* 1532: Renteshain
* 1539/40: Rendelshain, Renelsdorffe
* 1540: Reinelhain
* 1548/64: Ringelsshain
* 1552: Reinelshain
* 1555/56: Reinißhain
* 1569: Rennelshan, Rennelshayn
* 1784: Reinholdshayn og Ringelshayn
* 1875: Reinholdshain bei Dippoldiswalde

## Referanser
Pirbrua

**Pirbrua** er ei bru over Nidelva i Trondheim mellom Havnegata på Brattøra og Transittgata i Nedre Elvehavn. Den ble åpnet 10. juli 2009.

Brua er del av riksvei 706 og forbinder Nordre avlastningsvei med Strindheimtunnelen og E6 Trondheim&ndash;Stjørdal. Brua er konstruert av arkitektkontoret Dissing+Weitling som en klaffebru med fem spenn, den blir styrt fra kontrolltårnet på Nidelv bru. Kostnadene var prosjektert til 145 mill. kroner (2008).

## Se også
*Liste over broer i Norge
*Liste over broer i Norge etter lengde

## Referanser




## Eksterne lenker
* Vegvesenets prosjektside
1. serierunde i Toppserien 2008

**1. serierunde i [[Toppserien 2008]]** ble spilt den 12. april klokken 17:00, bortsett fra Team Strømmen – Røa, som var TV-kamp og ble spilt søndag 13. april klokken 16:00.
   

## Fakta

## Eksterne lenker
* Toppserien 2008: Terminliste og resultater  på altomfotball.no
Koo Ja-cheol

**Koo Ja-cheol** (født 27. februar 1989) er en sørkoreansk fotballspiller som spiller for den qatarske klubben Al-Gharafa SC. Han spiller midtbane.

9. januar 2010 rapporterte Sky Sports at Gu var invitert til England av Blackburn Rovers for tester fra 18. januar 2010, en invitasjon Gu og klubben hans aksepterte.
25. januar 2010 fortalte Gu at klubbene hadde hatt samtaler om hans mulige overgang til Premier League.

## Landslaget
Han vant en olympisk bronsemedalje i fotball under OL-2012 i London. Han var kaptein på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0. Koo scoret 2-0 målet i bronsefinalen.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Hampstead undergrunnsstasjon

**Hampstead undergrunnsstasjon** er en stasjon i Londons undergrunnsbane. Den ligger på Northern-linjens Edgware-gren, mellom stasjonene Golders Green og Belsize Park.

Stasjonen ble åpnet den 22. juni 1907 av Charing Cross, Euston & Hampstead Railway. Beliggenheten ved veikrysset *Heath Street* og *Hampstead High Street* førte til navneforslaget **Heath Street** for stasjonen, og dette navnet er fortsatt synlig i den opprinnelige flisleggingen ved plattformene. Hampstead undergrunnsstasjon ligger under en bratt bakke, og plattformene ligger lenger under jorden enn ved noen annen undergrunnsstasjon i London; 58,5 meter under bakkenivå. Dette medfører også den dypeste heissjakten på nettverket, og en spiraltrapp på 320 trinn. Trappen skal kun brukes i nødtilfeller.

Nord for stasjonen (mot Golders Green) ligger den uferdige stasjonen *North End* eller *Bull & Bush*. Hampstead Heath stasjon på North London-linjen ligger 10-15 minutters gange unna.


File:Hampstead tube station 036.jpg|Trappeoppgangen
File:Hampstead station southbound look north.JPG|Sydgående plattform (mot det sentrale London)


|}
## Eksterne lenker
* Hampstead Underground Station Transport for London (Engelsk)
Normann

**Normann** kan vise til:

* Nordmenn
* Norman (sang)
* Normann Records − forhenværende plateselskap

## Norske personer
*Axel Otto Normann − journalist og teatersjef
*Carl Normann − fotograf
*Eilert Adelsteen Normann − maler
*Emma Pastor Normann − tysk-norsk kunstmaler
*Erik Kreyberg Normann − lege og politiker
*Helga Normann − tysk-norsk kunstmaler
*Jeppe Normann − fekter
*Kristin Normann − jurist
*Lisbeth Normann − sykepleier og politiker
*Mathias Normann − fotballspiller
*Natalie Normann − forfatter
*Nicolai Olsen Normann − handelsmann og politiker
*Niels Norman − prest og politiker
*Regine Normann − forfatter
*Rikke Normann − musiker og låtskriver
*Robert Normann − gitarist
*Runar Normann − fotballspiller
*Sigurd Johan Normann − biskop
*Syver Normann − gitarist
*Tobias Normann − ishockeyspiller
*Tormod Normann − svømmer
*Ulrik Normann − politiker
*Victor Norman − politiker
*Aagot Normann − svømmer

## Danske personer
* Anne Wennerwald Normann − dansk golfspiller
* Arnold C. Normann − dansk politiker
Mie (navn)

**Mie** er et opprinnelig dansk kvinnenavn dannet som en kortform av *[[Marie]]*, som er en dansk og fransk form av *[[Maria]]* og har usikker betydning. *Mie* brukes som kortform av *Marie* og *Maria* også på nederlandsk og limburgsk.

**Mie** er også et japansk kvinnenavn som betyr «maske, fasade».

## Utbredelse
Navnet *Mie* har vært vanlig i Norge fra 2000-årene og hadde en popularitetstopp med 0,6 % i 2014.

|}

## Kjente personer med navnet
Personene i listen er ordnet kronologisk etter fødselsår.
* Mie Hama (f. 1943), japansk skuespiller
* Mitsuyo «Mie» Nemoto (f. 1958), japansk sanger
* Mie Sadamoto (f. 1982), japansk modell
* Mie Munkelien (f. 1996), norsk alpinist
* Mie Heireth Jørgensen, norsk bedriftsleder
* Mie Mohlin, norsk spesialpedagog og forfatter
* Mie Schjøtt-Kristensen, dansk badmintonspiller

## Annen bruk av navnet
* Tante Mie, e-butikk for barneklær

## Referanser


## Eksterne lenker
*
Dorothée Hahne

**Dorothée Hahne** (1966–) er en tysk komponist, musikkprodusent og forlegger. Hun studerte trompet ved de statlige musikkhøyskolene i Köln og Düsseldorf. I studietiden spilte hun blant annet i det første tyske kvinnelige bigbandet, *Jazzorchester Reichlich Weiblich*.

I 1988 grunnla Hahne Renitent-kvartetten, som hun oppførte egne komposisjoner ved kunstutstillinger og festivaler med. Senere skrev hun instrumentale og elektroniske komposisjoner, filmmusikk, tonesettinger av dikt, hørespillprosjekt og oppdragskomposisjoner. Fra 1999 har hun arbeidet med blokkfløytisten Dorothee Oberlinger, og i 2000 grunnla hun ensemblet *newsic*.

Et særtrekk ved Hahnes bruk av elektroniske midler er at hun unngår enhver form for klangsyntese; elektronikken tjener alltid til å repetere og variere «naturlig» framstilte klanger.

## Referanser


## Eksterne lenker
* Edition newsics hjemmeside med mp3, prosjektinformasjon, verkfortegnelse etc
*
Arkitekturåret 1891

**Arkitekturåret 1891** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1891.

## Bygninger
*Monadnock Building – Chicago, den høyeste bygningen med bærevegger av murverk da den ble bygget.
*Wainwright Building – St. Louis, Missouri, tegnet av Dankmar Adler and Louis Sullivan.
*University of Pennsylvania Library – Philadelphia, Pennsylvania, tegnet av Frank Furness.
*Hotel Knaust i Sundsvall, berømt for sin trappeoppgang.

## Priser
* De neuhausenske priser
** Gotfred Tvede  
** Thorvald Jørgensen
* Royal Gold Medal – Arthur Blomfield.
* Prix de Rome – Henri Eustache.

## Fødsler

*25. januar – Paul Rowald, tysk arkitekt (død 1920)
*11. mars – Pol Abraham, fransk arkitekt (død 1966) 
*28. april
**Boris Iofane, sovjetisk arkitekt (død 1976) 
**Eilif Arneberg, norsk arkitekt (død 1951)
*21. juni – Pier Luigi Nervi, italiensk ingeniør og arkitekt (død 1979)
*7. juli – Ole Lind Schistad, norsk arkitekt (død 1979) 
*16. august – Marcel Lods, fransk arkitekt og byplanlegger (død 1978) 
*30. august – Karl Junker, tysk maler og arkitekt (død 1912)
## Dødsfall

*15. januar – John Wellborn Root, amerikansk arkitekt (født 1850)

## Referanser
Amtshauptmannschaft Dippoldiswalde

**Amtshauptmannschaft Dippoldiswalde** var en forvaltningsenhet innenfor kongeriket Sachsen.

## Historie
Forvaltningsenheten var fra 1835 en del av Kreisdirektionen Dresden og fra 1874 en del av Kreishauptmannschaft Dresden. Fra 1939 til 1952 hadde den navnet **Landkreis Dippoldiswalde**.

I 1874 bestod Amtshauptmannschaft Dippoldiswalde av de fire *Gerichtsamtsbezirken* Altenberg, Dippoldiswalde, Frauenstein og Lauenstein. Forvaltningens sete var beliggende på slottet Dippoldiswalde.

Kretsen ble i 1949 innlemmet i Den tyske demokratiske republikk (DDR). Under kretsreformen i DDR i 1952 ble de fire kommunene Frauenstein, Kreischa, Oelsa og Possendorf overført fra Landkreis Dippoldiswalde til de to nye kretsene Kreis Brand-Erbisdorf og Kreis Freital. Samtidig ble Bad Gottleuba-Berggießhübel og området omkring en del av Kreis Pirna.

De resterende delene av kretsen ble i 1952 omdannet til den nye kretsen Kreis Dippoldiswalde.

## Geografi
Amtshauptmannschaft Dippoldiswalde befant seg i den østlige delen av Erzgebirge. I nord grenset det til Amtshauptmannschaft Dresden, i øst til Amtshauptmannschaft Pirna, i sør til kongeriket Böhmen (fra 1918 Tsjekkoslovakia) og i vest til Amtshauptmannschaft Freiberg.

Forvaltningsenheten omfattet de syv byene Altenberg, Bärenstein, Dippoldiswalde, Frauenstein, Geising, Glashütte (Sachsen) og Lauenstein samt 111 landsbyer. I 1910 hadde den et areal på 652&nbsp;km² og 58300 innbyggere.

Amtshauptmannschaft Dippoldiswalde var den tynnest befolkede og den minst urbaniserte   Amtshauptmannschaft i kongeriket Sachsen. Den hadde også den minste andelen næringsdrivende personer.
Karl Henrik Nøstvik

**Karl Henrik Nøstvik** (1925&ndash;1992) var en norsk arkitekt, kjent for å ha tegnet Kenyatta International Conference Centre i Nairobi.

Nøstvik kom til Kenya i 1965 som en del av den første norske gruppen av eksperter utsendt av den norske utviklingshjelpen. Gruppen skulle bistå det kenyanske folk etter at landet ble uavhengig den 12. desember 1963. Det var Kenyas første president, Jomo Kenyatta, som anmodet Nøstvik om å tegne bygningen som skulle huse hovedkvarteret til det regjerende partiet KANU. 

Etter at Nøstvik avsluttet sin kontrakt med utviklingshjelpen, ble han værende i Kenya og opprettet sitt eget arkitektkontor der.

Karl Henrik Nøstvik var bror av Bodø-ordfører Roar Nøstvik.

## Referanser




## Litteratur

* 'Kenyas mest kjente bygg er «norsk»', nrk.no 31. desember 2016
Peter Graham

**Peter Graham** (født 1958 i Lanarkshire) er en skotsk komponist.

Graham studerte ved University of Edinburgh og senere ved *Goldsmiths College* i London, hvor han bl.a. studerte under Edward Gregson. Graham er særlig kjent for sine komposisjoner for brassband, hans komposisjon *The Essence of Time* ble benyttet som pliktnummer i forbindelse med europamesterskapet for brassband i 1990.

I 2009 ble Peter Graham tildelt Iles-medaljen for betydelige bidrag til brassbandbevegelsen.

## Utvalgte verker

## Referanser


## Eksterne lenker
* 
*  myspace.com/petergrahammusic
*  classicalarchives.com
Mikkel Beckmann

**Mikkel Beckmann** (født 1983) er en dansk fotballtrener og tidligere fotballspiller som er assistenttrener for .

Fram til han la opp i 2016 spilte han for Hobro IK. Fra januar 2019 er Beckmann assistenttrener for .

Han begynte sin profesjonelle karriere i 2004 i Lyngby BK. Han spilte der fram til 2008 da han ble kjøpt av Randers. Han debuterte på  i februar 2008. Han var med i den danske troppen til fotball-VM 2010, noe han som overraska han selv.

## Referanser




## Eksterne lenker
*
Tulpen aus Amsterdam

**«Tulpen aus Amsterdam»** er en tysk vals med melodi og tekst av Ralf Arnie (1924–2003).

Originalinnspillingen med Chris & Christian ble gjort i 1956.Belgiske Jean Walter med Walter Müller's orkester spilte også inn sangen samme år, på nederlandsk (Polydor 49880) og tysk (Polydor 50265) Nederlandske  Mieke Telkamp gjorde en populær innspilling i 1959.

Engelsk tittel er «Tulips from Amsterdam». Den engelske teksten ble skrevet av Gene Martyn. Max Bygraves med Eric Rogers og hans orkester spilte den inn på singlen Decca 45-F.11004.
## Bakgrunn
Sangen ble først skrevet i 1953, som «Tulpen aus Amsterdam», av den tyske sangeren, låtskriveren og underholderen Klaus Günter Neumann, etter at han hadde opptrådt på Tuschinski-teateret i Amsterdam og besøkt tulipanmarkene ved Keukenhof. Musikkforlaget hans likte ikke sangen, men i 1956 ble teksten sett av en annen låtskriver, Ernst Bader, som skrev om ordene og ba Dieter Rasch – som skrev under pseudonymet Ralf Arnie – komponere en ny melodi. Melodien som Rasch brukte til sangen har likhetstrekk med "Flower Waltz" fra Tchaikovskys Nøtteknekkersuiten.

Selv om den opprinnelig var ment for schlager-sangeren Gerhard Wendland, ble sangen først spilt inn i 1956, i både den originale tyske versjonen og en nederlandsk oversettelse, "Tulpen uit Amsterdam", av den flamske belgiske sangeren Jean Walter. Hans versjoner ble hits i Europa. I 1957 ble en engelsk versjon av tekstene skrevet av Marcel Stellman fra Decca Records (under pseudonymet Gene Martyn), og spilt inn av den engelske underholderen Max Bygraves. Utgitt som en dobbel A-side singel med "You Need Hands", nådde Bygraves' versjon nr. 3 på UK Singles Chart i 1958 og ble en av hans signaturlåter. Sangen er spilt inn av mange andre musikere.

## Norsk versjon
Otto Nielsen har skrevet en norsk tekst. På norsk bærer den tittelen «Tulipaner fra Amsterdam».

### Innspillinger
*Åse Wentzel med Willy Andresens orkester. Utgitt på 78-platen Odeon 78ND&nbsp;7337 og på singlen Odeon ND&nbsp;7337 i 1958.
*Nora Brockstedt og The Cavaliers, Kjell Karlsens orkester. Utgitt på singlen RCA NA&nbsp;1096 i 1958 og på EP-platen RCA REP&nbsp;331.
*The Monn Keys. Utgitt på single for Triola.

## Listeplassering
Bygraves versjon kom på den britiske singlelisten 3. mai 1958 og lå der i 25 uker med nummer tre som høyeste plassering.

## Referanser
Reiseliv (messe)

**Reiseliv** var navnet på en messe som årlig ble arrangert av Norges Varemesse. Messen ble første gang arrangert i 1983 i Sjølystsenteret på Skøyen i Oslo, og fra 2003 ble den holdt i det nye messesenteret til Norges Varemesse i Lillestrøm. 

Messen ble nedlagt av arrangøren Norges Varemesse i 2012.

## Historikk
Reiseliv var en internasjonal reiselivsmesse med utstillere fra Norge og utlandet. 

Messens råd, *Advisory Board*, hadde representanter fra Innovasjon Norge, Hovedorganisasjonen Virke (tidl. HSH), NHO Reiseliv, Discover America Norway, PATA Norway chapter, ANTOR Norge (nettverk av utenlandske turistkontor og ambassader) og Norway Convention Bureau.

### Reiseliv 2011
Den siste reiselivsmessen ble holdt i 2011 som en bransje- og publikumsmesse der 164 land var representert. Over 30 000 personer besøkte messen i 2011. Av disse var 22% B2B-besøkende, 50/50 fra reiselivsbransjen og kjøpere fra andre bransjer.

## Referanser


## Eksterne lenker
* Messens hjemmeside
Fanis Gekas

**Fanis Gekas** (gresk: Φάνης Γκέκας; født 23. mai 1980 i Larisa i Thessalia) er en gresk fotballspiller som spiller spiss for Konyaspor i tyrkisk Süper Lig og for . Han har spilt for en rekke klubber i Hellas, Tyskland, England, Tyrkia og Spania, og skrev under for Samsunspor den 5. september 2013.

Han ble toppscorer i den greske toppdivisjonen i 2004/05-sesongen da han spilte for de to klubbene Kallithea og Panathinaikos. Han ble også toppscorer i tysk Bundesliga i 2006/07-sesongen da han spilte for Bochum. Han ble også toppscorer i kvalifiseringen til fotball-VM i 2010, med ti landslagsmål for Hellas. Han debuterte for  i mars 2005, som var en VM-kvalifiseringskamp mot .

## Referanser


## Eksterne lenker
*
Sander Boschker

**Sander Boschker** (født 20. oktober 1970 i Lichtenvoorde) er en nederlandsk tidligere fotballspiller.

Han debuterte for Twente i 1989 og spilte der fram til 2003. Totalt spilte han 356 ligakamper i denne perioden. I 2003 ble han kjøpt av Ajax, men måtte finne seg i å være annenkeeper bak Maarten Stekelenburg. Han returnerte til Twente året etter. I sesongen 2009/10 spilte han alle 34 ligakampene for Twente, han slapp bare inn 23 mål og han ble ligamester da Twente vant den nederlandske serien for første gang. Han har spilt 187 ligakamper siden returen i 2004, til sammen 543 ligakamper i Nederland.

## Landslagskarriere
Han har spilt én landskamp for . Han ble ikke tatt ut i den endelige troppen til fotball-EM 2008, men ble tatt med i troppen som skal spille for Nederland i fotball-VM 2010.

## Eksterne lenker
*
Dalaelven

**Dalaelven** eller **Dalelva** er en elv i Åsane. Den er 15 km lang og strekker seg gjennom mye av Åsane. Den renner ut i Byfjorden ved Kvernavika. Tidligere var det laks i elven.

## Eksterne lenker
* Faktaark om Dalelva. Kartverket
Now That’s What I Call Music! 3

***Now That's What I Call Music! 3*** er det tredje samlealbumet i den norske Now That's What I Call Music-serien og ble utgitt 28. juni 2010.

## Sporliste
# Jason Castro &ndash; «Let's Just Fall in Love Again»
# Cheryl Cole &ndash; «Fight for This Love»
# Edward Maya & Vika Jigulina &ndash; «Stereo Love»
# Adam Lambert &ndash; «Whatya Want from Me»
# Karpe Diem feat. Andreas Grega &ndash; «Ruter»
# Anna Bergendahl &ndash; «This Is My Life»
# Justin Bieber &ndash; «Baby»
# Lady Gaga feat. Beyonce &ndash; «Telephone»
# Plan B &ndash; «She Said»
# Keri Hilson &ndash; «I Like» 
# Scouting For Girls &ndash; «This Ain't a Love Song»
# Onerepublic &ndash; «All the Right Moves»
# Inna &ndash; «Hot»
# David Guetta feat. Kid Cudi &ndash; «Memories»
# Robyn &ndash; «Fembot»
# Professor Green feat. Ed Drewett &ndash; «I Need You Tonight»
# Kesha &ndash; «Your Love Is My Drug»
# Timbaland &ndash; «If We Ever Meet Again»
# Joshua Radin &ndash; «I'd Rather Be With You»
# Salem Al Fakir &ndash; «Keep on Walking»

## Sporliste (tidlig utgave)
# Rihanna &ndash; «Rude Boy»
# Bobbysocks &ndash; «Thank You»
# Jason Derulo &ndash; «In My Head»
# Lars Vaular
# Alicia Keys

## Eksterne lenker
*
Kreishauptmannschaft Dresden

**Kreishauptmannschaft Dresden** var en administrativ enhet innenfor kongedømmet Sachsen som ble opprettet i 1874 under forvaltningsreformen av 1873 og 1874. Den var en av fire større forvaltningsenheter i Sachsen, og avløste den tidligere Kreisdirektion Dresden av 1835.

Kreishauptmannschaft Dresden var inndelt i seks Amtshauptmannschaft:

* Amtshauptmannschaft Dippoldiswalde
* Amtshauptmannschaft Dresden
* Amtshauptmannschaft Freiberg
* Amtshauptmannschaft Großenhain
* Amtshauptmannschaft Meißen
* Amtshauptmannschaft Pirna

I tillegg bestod forvaltningsenheten av de kretsfrie byene Dresden, Freiberg (fra 1915), Freital (fra 1924), Meißen (fra 1915), Pirna (fra 1924), Radebeul (fra 1935) og Riesa (fra 1924).

Under forvaltningsreformen den 1. juli 1932 ble Kreishauptmannschaft Dresden slått sammen med Kreishauptmannschaft Bautzen til det nye Kreishauptmannschaft Dresden-Bautzen. Den nye forvaltningsenheten omfattet, i tillegg til det som er nevnt ovenfor, også Amtshauptmannschaft  Bautzen, Amtshauptmannschaft Kamenz, Amtshauptmannschaft Löbau, Amtshauptmannschaft Zittau og de kretsfrie byene Bautzen og Zittau.

I 1939 ble benevnelsen Kreishauptmannschaft avløst av benevnelsen *Regierungsbezirk*, og  Kreishauptmannschaft Dresden-Bautzen fikk benevnelsen Regierungsbezirk Dresden-Bautzen, inntil den ble oppløst i 1943. I 1939 ble også benevnelsen Amtshauptmannschaft erstattet med Landkreis.

## Etterfølgere
Den 23. juli 1952 ble den territoriale enheten Bezirk Dresden opprettet innenfor Den tyske demokratiske republikk. Den ble oppløst ved Tysklands gjenforening i 1990. Fra 1990 til 1991 eksisterte forvaltningsenheten Regierungsbezirk Dresden i fristaten Sachsen. 

Den nåværende Direktionsbezirk Dresden, som ble opprettet den 1. august 2008 i forbindelse med kretsreformen i Sachsen i 2008, omfatter i grove trekk det samme geografiske området som Bezirk Dresden.
Tulsa kraftverk

**Tulsa kraftverk** er et varmekraftverk i delstaten Oklahoma i det sentrale USA. Det har en installert produksjonskapasitet på 435 MW, fordelt på 3 blokker. Operatør er Public Service Oklahoma Co.

Utstyret er vesentlig levert av General Electric. Anlegget ble bygget ut i årene 1970–1976. Brenselkilden er naturgass og fyringsolje. Kraftverket har røtter tilbake til 1920.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «Gas- and Oil-Fired Plants in Oklahoma».
Edward Gregson

**Edward Gregson** (født 23. juli 1945 i Sunderland) er en britisk komponist.

Gregson studerte komposisjon ved Royal Academy of Music fra 1963-1967 under Alan Bush. Han har skrevet musikk for orkester, kammermusikk, instrumentalmusikk, for kor, janitsjarkorps og ikke minst for brassband. Edward Gregson har vært Principal of the Royal Northern College of Music i Manchester, og er æresprofessor i musikk ved  Manchester University.

I 1998 ble Edward Gregson tildelt Iles-medaljen for betydelige bidrag til brassbandbevegelsen.

## Utvalgte verk

## Referanser


## Eksterne lenker
* 
* 
* chesternovello.com Biografi
Martin’s Creek kraftverk

**Martin's Creek kraftverk** er et varmekraftverk i delstaten Pennsylvania i det østre USA. Det har en installert produksjonskapasitet på 1.670 MW, fordelt på 2 like store blokker med dampturbiner. Operatør er PPL Generation Co.

Utstyret er vesentlig levert av General Electric og Alstom. Anlegget ble bygget ut i årene 1950&ndash;1976. Brenselkilden er naturgass og tungolje. '

Anlegget ligger ved siden av det langt nyere Lower Mount Bethel gasskraftverk på 558 MW.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «Other Steam-Electric Plants in the USA – Maryland, New Jersey, Pennsylvania & Wash DC».
Leslie Condon

**Leslie Condon** (1928–1983) var en britisk komponist. Condon var tilknyttet Frelsesarmeen og er kjent for sine brassbandkomposisjoner.

## Utvalgte verk
* *Festivity*
* *The Present Age*
* *Song of the Eternal*
* *The Call of the Righteous*
* *Celebration*

## Referanser


## Eksterne lenker
* lesliecondon.com
Guyana under Sommer-OL 1996

**Guyana under Sommer-OL 1996**. Sju sportsutøvere, seks menn og to kvinner fra Guyana deltok i to sporter, boksing og friidrett under Sommer-OL 1996 i Atlanta. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Guinea under Sommer-OL 1996

**Guinea under Sommer-OL 1996**. Fem sportsutøvere, fire menn og en kvinne fra Guinea deltok i to sporter, boksing og friidrett under Sommer-OL 1996 i Atlanta. Det var sjette gangen Guinea deltok i et OL, de vant ikke noen medaljer 

## Medaljer

## Eksterne lenker
* Resultater og profilside  på sports-reference.com
Carl Munters

**Carl Georg Munters** (født 22. mars 1897 i Dala-Järna i Kopparbergs län i Sverige, død 	29. mars 1989) var en svensk oppfinner, mest kjent for å ha funnet opp kjøleskap sammen med Baltzar von Platen som nå selges av Electrolux.

Carl Georg Munters var sønn av ingeniør Anders Johan Munters og Hilman Bernhardina Helling. Han ble gift med Anna Eugenia Geralf i 1925 og Marianne Warkander i 1951. Han ble uteksaminert fra Kungliga Tekniska högskolan (KTH) i 1922.

## Referanser
When It’s Lamp Lighting Time in the Valley

**«When It's Lamp Lighting Time in the Valley»** er en amerikansk countrysang til en valsemelodi med melodi og tekst av Joe C. Lyons, og The Vagabonds. Den var opprinnelig en hit for gruppen The Vagabonds. Sangteksten handler om en person som lengter etter sin mor som befinner seg i en dal langt borte.

## Innspillinger
*Donalson Trio (Innspilt 16. februar 1933. Utgitt av Bluebird Records med katalognummer 5003. Den andre siden var «The Hills of Tennessee Are Calling Me») 
*Frank Dudgeon (Innspilt 17. september 1930. Utgitt av Champion Records med katalognummer 45104. Den andre siden var «When the Organ Played at Twilight»
*Don Hall Trio (Innspilt 16. februar 1933. Utgitt av Victor Records med katalognummer 24252A. Den andre siden var «Sidewalk Waltz»)
*Glen Fox & Joe Wilson (Innspilt 3. februar 1933. Utgitt av Vocalion Records med katalognummer 5490. Den andre siden var «My Dixie Home»)
*Georgia Accordion Band (Innspilt i London i 1935. Utgitt av Champion Records med katalognummer 40061. Den andre siden var «Let Us Sing an Oldtime Song»)
*Wayne King
*Mac and Bob (Innspilt 14. januar 1933. Utgitt av Perfect Records med katalognummer 12886. Den andre siden var «I Told the Stars about You»)
*Plehal Brothers (Utgitt av Decca Records med katalognummer 3746. Den andre siden var «Home Coming Waltz»)
*Prince Kalu Hawaiian Serenader (Innspilt i april 1933. Utgitt av Crown Records med katalognummer 3501B. Den andre siden var «In the Valley of the Moon»)
*Tex Ritter (Innspilt 4. januar 1939. Utgitt av Decca Records med katalognummer 5648. Den andre siden var «Sundown on the Prairie»)
*Marty Robbins
*The Starlights (1963. Instrumental. Norsk gruppe)

P.W. Haberg har skrevet en islandsk tekst. Den islandske tittelen er «Skyming». Sangen ble innspilt i august 1957. Den ble utgitt på 78-platen Harmoni 441 og på singlen Harmoni 449-S.

## Som julesang
Da 25 år gamle Nils Hellström skrev svensk tekst i 1935, ble teksten endret og den ble gjort om til en julesang: «När ljusen tändas därhemma». Den beskriver en gammel/ensom mann/kvinne som sitter og drømmer om sin barndom og sitt gamle hjem når skumringen faller på.

«När ljusen tändas därhemma» ble en populær julesang i Sverige i 1930- og 1940-årene.

Det blir ikke nevnt i teksten, men mange mennesker assosierer sangen med utvandringen fra Sverige til USA på 1800-tallet og første halvdel av 1900-tallet, hvor Sverige er det landet hvor barndommen og hjemmet befinner seg.

Ordet jul blir ikke nevnt i teksten, men ordet *[[lys]]* blir sterkt forbundet med advent og jul i Sverige. Åpningsordene i det første verset, *«Var gång skumringen stilla sig sänker»*, får mange til å tenke på desembermørket omkring jul og advent på den nordlige halvkule.

Den finske tittelen er «Kodin kyntillät».

## Norsk versjon
Bob Gunnér har skrevet en norsk versjon. På norsk bærer den tittelen «Når lysene tennes der hjemme».

### Innspillinger

De to Columbia-platene er samme innspilling, og det er også de to RCA-platene.

## Referanser
Kapp Verde under Sommer-OL 1996

**Kapp Verde under Sommer-OL 1996**. Tre sportsutøvere, to menn og en kvinne fra Kapp Verde deltok i friidrett under Sommer-OL 1996 i Atlanta. Det var første gangen Kapp Verde deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Arkitekturåret 1908

**Arkitekturåret 1908** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1908.

## Bygninger
* Emile Toussaint og Louis Marchal fullføres Chamber of Commerce and Industry of Meurthe-et-Moselle i Nancy, som offisielt blir innviet 8. november, og har jernarbeider av Louis Majorelle og fargetglass av Jacques Gruber.
* Gamble House i Pasadena, California, tegnet av Henry Mather Greene og Charles Sumner Greene, blir fullført.

## Hendelser
* *[[Ornament and Crime]]* et essay av Adolf Loos armenterer for at bygninger ikke skal ha ornamenter.

## Priser
* Royal Gold Medal – Honore Daumet
* Prix de Rome – Charles Louis Boussois
* Sundts premie – Ole Sverre for Drammensveien 41 

## Fødsler
* 9. mars - Sep Ruf, tysk arkitekt (død 1982)
* 23. mai - Max Abramovitz, amerikansk arkitekt (død 2004)
* 30. mai - Hannes Alfvén, svensk arkitekt (død 1995)
* 21. juni - Pierre Dufau, fransk arkitekt og byplanlegger (død 1985)
* 22. desember - Max Bill, sveitsisk arkitekt, kunstner og designer (født 1994)

## Dødsfall
* 3. februar - Ferdinand Meldahl, dansk arkitekt (født 1827)
* 11. mars - Josef Hlávka, tsjekkisk arkitekt (født 1831)
* 8. august - Joseph Maria Olbrich, østerriksk arkitekt (født 1867)
* 15. september - Friedrich Adler, tysk arkitekt og byggforsker (født 1827)
* 27. august - Thorvald Bindesbøll, dansk arkitekt (født 1846)
* Rafael Guastavino, spansk arkitekt (født 1842)

## Se også
Honduras under Sommer-OL 1996

**Honduras under Sommer-OL 1996**. Sju sportsutøvere, fire menn og tre kvinner fra Honduras deltok i fire sporter, friidrett, boksing, judo og svømming under Sommer-OL 1996 i Atlanta. Det var sjette gangen Honduras deltok i et sommer-OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
Kenyatta International Conference Centre

**Kenyatta International Conference Centre** (KICC) er en 26 etasjer høy bygning og skyskraper i Nairobi, Kenya, og et av byens mest kjente landemerker. KICC ble påbegynt i 1969 og offisielt innviet i 1973.

Bygningen var opprinnelig bestilt som hovedkvarter for Kenyas eneste politiske parti, KANU. Den norske arkitekten Karl Henrik Nøstvik overtok byggeplanene etter en kenyansk arkitekt som hadde tegnet et bygg på syv etasjer. Nøstvik som var sendt til Kenya som en av de første norske uhjelps-eksperter fikk anmodning av Jomo Kenyatta om å gjøre bygget betydelig høyere.

Den høyere versjonen av bygget krevde avanserte arkitektoniske forandringer og kostnadene økte betraktelig. Kenyatta overtalte regjeringen til å gå inn med ytterligere støtte og Norge bidro til fullføringen av bygget. Det stod ferdig til Verdensbankens konferanse i 1973 i Nairobi.

Bygget og den tilstøtende konferansesal med plass til 4&nbsp;000 brukes ofte til internasjonale konferanser.

## Referanser


## Eksterne lenker
*
Xilin Gol

**Xilin Gol** (Forenklet kinesisk: 锡林郭勒盟; tradisjonell kinesisk: 錫林郭勒盟; pinyin: *Xīlínguōlè méng*; mongolsk: ; transkripsjon: *Sili-yin γool ayimaγ*) er et liga i den autonome provinsen Indre Mongolia nord i Kina.

## Administrative enheter
Ligaet Xilin Gol har jurisdiksjon over 2 byfylker (市 *shì*), ett fylke (县 *xiàn*) og 9 bannere (旗 *qí*).
Georgia under Sommer-OL 1996

**Georgia under Sommer-OL 1996**. Trettifire sportsutøvere, tjuesju menn og sju kvinner fra Georgia deltok i tretten sporter under Sommer-OL 1996 i Atlanta. Det var første gangen Georgia deltok i et sommer-OL. De kom på delt 68.-plass med to bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Jan de Haan

**Jan de Haan** (født 29. juli 1951 i Warns, Friesland) er en nederlandsk dirigent og komponist. Han studerte direksjon ved Musikkonservatoriet i Utrecht under Henk van Lijnschooten. Jan de Haan har skrevet en rekke verk for brassband, deriblant *Earthquake*, *Variations on a Chord*, *Inspiration* og *Harmony Festival*.

## Referanser


## Eksterne lenker
* 
*  4barsrest.com Omtale av *Earthquake*
Kirsten Ketscher

**Kirsten Ketscher** (født 1947) er en dansk jurist. Hun er professor i sosialrett, med særlig vekt på kvinnerett og barnerett, ved Københavns Universitet, og professor II i kvinnerett og arbeidsrett ved Institutt for offentlig rett ved Universitetet i Oslo. Hun ble cand. jur. i 1976 og dr. juris i 1990.

## Utvalgte publikasjoner
* Anne Hellum & Kristen Ketscher (red.) (2008). Diskriminerings- og likestillingsrett. Universitetsforlaget.  ISBN 9788215012629.
* S. Jørgensen, Jens Kristiansen & Kirsten Ketscher (2008). Socialretlige udviklinger & utfordringer. Jurist- og Økonomforbundets Forlag.  ISBN 978-87-574-1788-3.  
* Kirsten Ketscher (2008). Socialret – principper, rettigheder, værdier, 3. omarbejde udgave. Forlaget Thomson.  ISBN 978-87-619-1934-2.

## Referanser


## Eksterne lenker
What Have They Done to the Rain

**«What Have They Done to the Rain»** er en amerikansk sang med melodi og tekst av Malvina Reynolds.

Den ble skrevet i 1962 og var først betitlet «Rain Song». Sangen ble skrevet som en del av en kampanje for å stoppe prøvesprengninger i atmosfæren, som produserer radioaktivt nedfall.

The Searchers spilte inn sangen og utgav den på singlen Pye 7N.17539.

Malvina Reynolds har også spilt inn sangen selv. Den ble utgitt på LP-platen *Malvina Reynolds Sings the Truth* (Columbia CS-4414 (stereo), Columbia CL-2614 (mono)) i 1967.

Sangen har blitt spilt inn på plate av mange artister, innbefattet Marianne Faithfull og Joan Baez.

Åse Kleveland har spilt inn en engelskspråklig versjon. Den ble utgitt på singlen Polydor NH&nbsp;10994.

Skuespilleren Lili Taylor gjorde en coverversjon av den i Nancy Savocas film *[[Dogfight]]*.

## Norsk versjon
Terje Mosnes har skrevet en norsk tekst. På norsk bærer den tittelen «Hva var før regn ble regn».

### Innspilling
* Difference. Utgitt på singlen RCA NA&nbsp;1338 i 1968.

## Listeplasseringer

## Referanser
Straffeekspedisjon

En **straffeekspedisjon** er en militær kampanje som har som overordnet mål å straffe en stat eller bestemt en gruppe personer. En slik kampanje gjennomføres vanligvis som svar på observert ulydig eller feil moralsk atferd, men kan også være en form for skjult hevn. Begrepet «straffeekspedisjon» brukes vanligvis om fremrykning mot kolonier eller annekterte provinser, og dermed kan for eksempel Julius Cæsars Galler-felttog betegnes som slike straffeekspedisjoner. 

## Kjente eksempler
*I det 13. århundre sendte Kublai-khan, grunnleggeren av Yuan-dynastiet, utsendinger der han krevde hyllest fra Singhasari-kongedømmet på Java. Herskeren av kongedømmet Singhasari, Kertanagara, nektet å hylle samt tatovere på ansiktet til en kinesisk budbringer ved navnet Meng Qi. En straffeekspedisjon sendt av Kublai-khan ankom utenfor kysten av Java i 1293. Jayakatwang, en opprører fra Kediri, hadde drept Kertanagara innen den tiden. Mongolene allierte seg med Raden Wijaya av Majapahit mot Jayakatwang. Da Singhasari-kongedømmet først var ødelagt snudde Wijaya og tvang hans mongolske styrker til å trekke seg tilbake i forvirring.
*Den første opiumkrig, som var hevn for kommissær Lin Zexus nedbrenning av opiat-produkter, resulterte i åpningen av et antall porter, avståelsen av Hongkong til Storbritannia og Nanjingtraktaten.
*Den franske kampanjen mot Korea i 1866 som hevn for Koreas tidligere henrettelse av franske prester som misjonerte ulovlig i landet. 
*Den amerikanske ekspedisjonen til Korea i 1871 som hevn for slaget om Keupsa Gate, der et amerikansk handelsskip ble satt fyr på så snart det ankom Pyongyang. 
*Den japanske ekspedisjonen mot Formosa i 1884.
*Verdens korteste krig, den anglo-zanzibarske krigen, kan beskrives som en straffeekspedisjon.  
*Benin-ekspedisjonen i 1897, der britenes straffehandlinger førte til innlemmingen av kongedømmet Benin. Den 13. januar 1897 rapporterte *[[The New York Times]]* om at en «straffeekspedisjon» ville bli opprettet for å «straffe morderne under ekspedisjonen i Benin City.»
*Pancho Villa-ekspedisjonen fra 1916 til 1917 ledet av general John J. Pershing, var en operasjon til gjengjeld mot Pancho Villas fiendtlige innfall i USA.
*Undertrykkelse av det irakiske opprøret i 1920 mot det britiske Mesopotamiamandatet.   

## Se også
*Ekspedisjon

## Referanser
Arnold Nielsen

**Arnold Nicolaj Nielsen** (født 22. september 1910 i Sumba, død 17. april 1993) var en færøysk lærer og politiker (Sb.).

Han var sønn av Súsanna Katrina (født Kjærbo) og Hans Nicolaj Nielsen. Faren var skipper, og døde da sønnen var syv år gammel. Arnold Nielsen var selv til sjøs før han gikk lærerseminaret i Jonstrup utenfor København. Han underviste i folkeskolen på Tvøroyri 1937–1938, ved middel- og realskolen i Tórshavn 1938–1939, i folkeskolen i Sumba 1940–1961 samt ved den tekniske skolen i Tórshavn 1962–1980. Han giftet seg i 1952 med Maria Vang fra Froðba, som han fikk barn med.

Han var med på å stifte Sumbiar Ítróttarfelag i 1940, og satt som styreformann i rundt 10 år. Han var klokker i Sumbiar kirkja i 22 år og formann i menighetsrådet i 21 år. Nielsen var medlem av sognestyret (kommunestyret) i Sumba i 12 år, hvorav 9 år som formann. Han møtte fast på Lagtinget for Suðuroy som varamann for regjeringssjef Kristian Djurhuus 1954–1958, og satt i vei- og havnekomiteen samt skolekomiteen. Han satt også i styret for sykehuset på Tvøroyri.

## Referanser
Jacob Nielsen (politiker)

:*For den norske forretningsmannen, se [[Jacob Nielsen]].*

**Jacob Nielsen** (1902–1978) var en færøysk fyrmester, fiskeskipper og sosialdemokratisk politiker (Jv.).

Nielsen var innvalgt på Lagtinget fra Suðuroy fra 1936 til 1943. I 1958 ble han innvalgt i kommunestyret på Nólsoy.

Han var sønn av Niels Frederik Nielsen og Sofie Danielsen. Han giftet seg med Louise Lervig. Han dro første gang til sjøs som 17-åring. Han tilhørte det første kullet som tok styrmannseksamen ved sjømannsskolen i Tórshavn i 1929. Han førte det første skipet til Føroyingahavnin på Grønland i 1928; de neste årene førte han flere andre skip hit. I 1940 ble Nielsen fyrvokter på Mykines, og i 1956 ble han fyrmester på Borðan på Nólsoy, ved innseilingen til Tórshavn.

## Referanser
John Tate (matematiker)

**John Torrence Tate jr.** (født 13. mars 1925, død 16. oktober 2019) var en amerikansk matematiker, kjent for mange fundamentale bidrag innenfor algebraisk tallteori og relaterte områder i algebraisk geometri. I 2010 vant han Abelprisen i matematikk.

## Utvalgte publikasjoner
* , Princeton University Ph.D. thesis under Emil Artin. Reprinted in 
* Tate, John (1952): «The higher dimensional cohomology groups of class field theory», *Annals of Mathematics* 56 : 294-297, MR 0049950.
* 
* Tate, John (1963): «Algebraic cycles and poles of zeta functions», *Arithmetical Algebraic Geometry*, Harper and Row: 93-110, MR0225778.
* 
* 
* 
* 
* 
* 
* 
* Tate, John (1984): «Les conjectures de Stark sur les fonctions L d'Artin en s=0», *Progress in Math.* 47, Birkhäuser Boston, MR0782485.

## Referanser


## Eksterne lenker
* Tates hjemmeside
* 
* John Tates biografi på Abelprisens offisielle nettsted
Par-i-bol

***Par-i-bol*** er et norsk underholdningsprogram med Lottelise Folge og Lars-Jacob Krogh som ble sendt direkte på NRK i 1992. Bjørn Sand var prosjektleder, mens Mette Janson var redaktøransvarlig. Faste musikalske innslag var ved Oslo-trioen «Faste Former» (bestående av Line Alsaker, Bente Bogen og Hilde Lundgaard). Programmet ble sendt på fredagkveldene.

Programtittelen henspeilte på den «parabole konkurransevirkelighet» som NRK stod overfor på begynnelsen av 1990-tallet.

## Om programmet
Programmet ble omtalt som et slags utvidet *[[Kveldsaktuelt]]* med løs snipp. Hvert program hadde et hovedtema og en hovedgjest med en viss aktualitet over seg. I slutten av hvert program kom en ny gjest som bare den ene av programlederne viste hvem var. Når identiteten ble avslørt, skulle den andre intervjue vedkommende på sparket. 

Programmet var et samarbeid mellom NRKs nyhets- og underholdningsavdelinger, og hadde flere likhetstrekk med Dan Børge Akerøs suksess *[[Senfredag]]*.

Programmet ble i mediafagkretser omtalt som såkalt «infotainment» (sammensatt av det norske ordet informasjon og det engelske entertainment). Kallenavnet kom på grunn av programmets blanding av nyheter og underholdning.

### Seertall
Premieren ble sett av 1,67 millioner og havnet dermed på syvendeplass over ukens mest sette programmer. Seerne gav det terningkast tre.

## Referanser


## Eksterne lenker
*
Mathematical Reviews

***Mathematical Reviews*** er et tidsskrift som utgis av American Mathematical Society (AMS) som inneholder korte utdrag (og av og til evalueringer) av artikler innenfor matematikk, statistikk og teoretisk informatikk (*theoretical computer science*).

## Se også
* Referativnyi Zhurnal, published in former Soviet Union and now in Russia
* Zentralblatt MATH, published in Germany
* INSPEC
* Web of Science
* IEEE Xplore
* Current Index to Statistics

## Referanser


## Eksterne lenker
* Mathematical Reviews database with access to the online search function for the database (for subscribers), and links to information about the service, such as the following:
* #Mathematical Reviews editorial statement outlines the mission of Mathematical Reviews;
* #Mathematical Reviews guide for reviewers, intended for both reviewers and users of Mathematical Reviews.
* #MathSciNet FAQ 
* Exceptional MathReviews collected by Kimball Martin and sorted by amusement factor.
Volcom

**Volcom** er et selskap som lager klær og surfeutstyr. Det holder til i California, hvor det ble grunnlagt i 1991 av Richard "Wooly" Woolcott og Tucker "T-Dawg" Hall. Selskapet sikter seg inn mot surfing, skateboard, og snowboard markedene, noen av grunnleggerens egne interesser. I april 2005, skiftet selskapet navn til Volcom, Inc.
## Eksterne lenker
*
Erlend Rian

**Erlend Rian** (1941–2020) var en norsk politiker og pressemann. Han var ordfører i Tromsø fra 1980 til 1995 og representerte Høyre.

## Biografi
Han vokste opp i Rudsbygd i daværende Fåberg kommune. Begge foreldrene, Håkon og Anna Rian, var lærere ved Buvollen skole. Han hadde brødrene Håvard og Øystein Rian, som begge ble akademikere.

Erlend Rian var cand.mag. fra Universitetet i Oslo med statsvitenskap, historie og pedagogikk i fagkretsen. Mens han studerte, var han formann i Den Konservative Studenterforening.

I 1970 ble Rian ansatt som fylkessekretær i Troms Høyre og flyttet til Tromsø. I 1971 ble han ansatt som generalsekretær i Unge Høyre, men tiltrådte ikke. I 1974 ble han ansvarlig redaktør og disponent i *[[Bladet Tromsø]]*.

Høyre hadde store valgfremganger i Tromsø i 1970-årene, og etter kommunevalget i 1979 ble Rian valgt til ordfører. Han nøt stor personlig popularitet, ofte omtalt som «borgermesteren», og brukte ofte dette til å opptre uavhengig av partiet. Han var Høyres 2. viseformann fra 1986 til 1988. Rian frabad seg renominasjon som ordførerkandidat foran kommunevalget i 1995.

I 1991 ble han kåret til «Årets tromsøværing» av leserne til *Bladet Tromsø*. 

Etter at han gikk av som ordfører, var Rian administrerende direktør i Destinasjon Tromsø fra 1996 til 2003 og daglig leder i Tromsø 2014 og Tromsø 2018. Han var styreleder i Luftfartsverket fra 1997 til 2002.

Rian representerte, sammen med slike som Arne Rettedal og Erling Norvik, en sosialliberal og pragmatisk tradisjon innen Høyre, vurderte Bjørgulv Braanen i *[[Klassekampen]]*. Rian meldte seg ut av Høyre i 2005, men vendte senere tilbake. Han ble valgt inn i Tromsø kommunestyre for perioden 2011–2015.

## Referanser




## Eksterne lenker
*